Анђело Перуци је дебитовао за репрезентацију Италије 25. марта 1995. на мечу против Естоније. Био је део репрезентације на Европском првенству 1996, док се пред Светско првенство 1998. и Европско првенство 2000. оба пута повредио, па су његово место заузимали Ђанлука Паљука, односно Франческо Толдо. Био је резервни голман на Светском првенству 2006, када је Италија четврти пут постала првак света, а након првенства Перуци се пензионисао од репрезентације.